OpenLLM-France/wikimedia huggingface dataset:
# Kanaiovka

Kanaiovka (en rus: Канаёвка) és un poble de l'óblast de Saràtov, a Rússia, segons el cens del 2010 tenia 735 habitants. Pertany al districte municipal d'Ivantéievka.

## Referències

* ↑ Plantilla:Книга
* ↑ Plantilla:Книга
* ↑ «Топографические карты СССР N-39 (В) 1:100000. Самарская область.». ЭтоМесто. Arxivat de l'original el 2018-01-15. [Consulta: 10 gener 2018].
# Aiguavés

Un aiguavés és la part de la casa mallorquina típica que correspon a la declivitat de la teulada que la cobreix.
Les cases mallorquines típiques se solen considerar dividides en dos aiguavessos (l'aiguavés de davant i l'aiguavés de darrere), corresponents als dos costers o pendents de la teulada. En l'interior, l'aiguavés de davant està separat del de darrere per un arc. L'aiguavés de davant és el corresponent al de la part de casa des del portal d'entrada fins a l'arc, que sol esser una distància de 21 pams (4,20 m); des de l'arc fins a la paret posterior de la casa, és l'aiguavés de darrere, que té normalment les mateixes dimensions. També hi ha cases de tres aiguavessos, que són aquelles en les quals l'espai situat entre l'arc i la paret posterior ve a esser doble que el situat entre la paret anterior i l'arc, i per tant, la part posterior equival a dos aiguavessos; aquestes cases tenen aiguavés de davant, aiguavés d'enmig i aiguavés de darrere. Aquesta divisió no afecta el pis superior que és de dos aiguavessos.
L'etimologia del mot és l'expressió llatina aquae versu, que significa 'girada de l'aigua'.

## Referències

* 1 2 «Aiguavés». Gran Enciclopèdia Catalana. Barcelona: Grup Enciclopèdia Catalana.
* 1 2 Alcover, A.M.; Moll, F. de B.. Diccionari català-valencià-balear. Palma: Moll, 1962 [Consulta: 13 gener 2010]. Arxivat 2004-08-26 a Wayback Machine.
# Mohammed VI

Mohammed VI (àrab: محمد السادس بن الحسن, Muḥammad as-Sādis ibn al-Ḥasan) (Rabat, Marroc, 21 d'agost de 1963) és l'actual rei del Marroc. Fou el fill gran del rei Hassan II i de la seva dona Lalla Latifa Hammou, d'origen amazic. Abans d'accedir al tron, va ostentar el títol de príncep de la Corona marroquina.

## Coronació

Mohammed VI va accedir al tron del Marroc el 23 de juliol de 1999, unes hores després de la mort del seu pare. En el seu primer discurs a través de la televisió, va prometre acabar amb la pobresa i la corrupció, creant ocupació i garantint el compliment dels Drets Humans.

## Regnat

Pel seu tarannà modernitzador, Mohamed VI ha trobat l'oposició dels islamistes conservadors. Durant el seu mandat, ha donat suport al pluralisme polític i ha creat un nou codi familiar, la Mudawana, que atorga més poder i independència a les dones. També ha creat l'anomenada Instance equitativa et Reconciliation (IER), una comissió que pretenia revisar els casos de violació dels drets humans durant el regnat del seu pare. No obstant això, a aquesta comissió se li va prohibir esmentar expressament a Hassan II, així com investigar casos posteriors a la coronació de Mohammed VI, el 1999. Organitzacions internacionals de drets humans també han criticat el que la comissió no pogués investigar atacs contra la llibertat d'expressió. En la mateixa línia aperturista, Mohammed VI va permetre el retorn al país de l'opositor Abraham Serfaty, i li va reconèixer novament la seva nacionalitat marroquina. L'any 2011 ha iniciat una sèrie de mesures per canviar la constitució per crear un règim polític més democràtic, i evitar les protestes que s'han generalitzat al món àrab.

## Matrimoni i descendència

El 21 de març de l'any 2002 contragué matrimoni amb Salma Bennani, ara Princesa Lalla Salma, a Rabat. Pel matrimoni Lalla Salma té el títol de Princesa i el tracte de Sa Altesa Reial. El matrimoni té dos fills:
* el príncep de la Corona Moulay Hassan, nascut el 8 de maig del 2003 a Rabat.
* la princesa Lalla Khadija, nascuda el 28 de febrer del 2007 a Rabat.

## Referències

* Article a vilaweb sobre reforma democràtica de Mohammed VI
* Article sobre Mohammed VI en castellà
* Article sobre els canvis constitucionals al Marroc Arxivat 2011-03-14 a Wayback Machine.

## Bibliografia

* Mohamed VI, le Roi stabilisateur, Jean-Claude Martinez, Ed. Jean-Cyrille Godefroy, 2015. ISBN 978 2 86553 267 4
# Mohammed Sleem

Mohammed Sleem (Lahore?, 14 de gener de 1892 - ?) va ser un tennista i advocat indi que es feu famós per ser el primer campió indi de tennis.

## Biografia

Començà a participar en torneigs; tornejos internacionals de tennis el 1921. Així, aquell any es feu conèixer a Wimbledon on aconseguí arribar a la quarta ronda que va perdre enfront de Frank Hunter. L'any següent participà en el Campionat de l'ndia i hi guanyà el títol de campió. El 1824 a Wimbledon arribà a la tercera ronda.
També fou present als Jocs Olímpics de 1924, durant els quals va atènyer a la tercera ronda. Va participar el 1928 als tornejos de Wimbledon (fou eliminat a la primera ronda) i a Roland Garros (perdé a la quarta ronda). Tingué més èxit als tornejos de Calcuta en els quals va ser eliminat a la final el 1930 i a les semifinals el 1931.
També va participar en dobles al costat de Sidney Jacob, però van ser eliminats tots dos a la primera ronda. Continuà a jugar als campionats fins al 1934. Aquell any, la darrera vegada que va jugar a Roland Garros Sleem va aconseguir arribar fins a la quarta ronda.
# Mohammed Suleiman

Mohamed Suleiman (àrab: محمد سليمان, Muḥammad Sulaymān) (Somàlia, 23 de novembre, 1969) és un ex atleta qatarià natural de Somàlia especialista en mig fons.
Amb 18 anys participà en els Jocs Olímpics d'Estiu de 1988 celebrats a Seül (Corea del Sud) en la prova dels 1500 metres, però no arribà a semifinals. El 1991 participà en el Campionat del Món de Tòquio on fou novè. El seu major èxit arribà als Jocs Olímpics d'Estiu de 1992 celebrats a Barcelona (Catalunya), on assolí la medalla de bronze, essent el primer medallista de Qatar. També participà en els Jocs d'Atlanta 1996 i Sydney 2000. Durant la seva carrera assolí diversos rècords d'Àsia en 1500 metres i en la milla.

## Enllaços externs

* (anglès) IAAF, perfil de Mohammed Suleiman
* (anglès) databaseOlympics
# Zelene (Bakhtxissarai)

* Per a altres significats, vegeu «Zelene».
Zelene (en ucraïnès: Зелене) és un poble de la República Autònoma de Crimea, a Ucraïna, que el 2014 tenia 280 habitants. Pertany al districte de Bakhtxissarai. Fins al 1945 la vila es deia Tatar-Osman.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
# Volta a Alemanya 2018

La Volta a Alemanya 2018, 33a edició de la Volta a Alemanya, es disputà entre el 23 i el 26 d'agost de 2018 sobre un recorregut de 737 km repartits quatre etapes. La cursa formava part del calendari de l'UCI Europa Tour 2018, amb una categoria 2.1. La darrera edició de la Volta a Alemanya s'havia disputat el 2008.

## Equips

L'organització convidà a prendre part en la cursa a onze equips UCI WorldTeams, sis equips continentals professionals i cinc equips continentals:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 23 de ago | Coblença – Bonn | etapa accidentada | 157 | Álvaro Hodeg Chagui | Álvaro Hodeg Chagui |
| 2a etapa | 24 de ago | Bonn – Trèveris | etapa de mitja muntanya | 196 | Maximilian Schachmann | Maximilian Schachmann |
| 3a etapa | 25 de ago | Trèveris – Merzig | etapa de mitja muntanya | 177 | Matej Mohorič | Matej Mohorič |
| 4a etapa | 26 de ago | Lorsch – Stuttgart | etapa de mitja muntanya | 207 | Nils Politt | Matej Mohorič |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :

## Classificació final

Font: ProCyclingStats :

## Referències

* ↑ «2018 » 33rd Deutschland Tour (2.1)». procyclingstats.com.

## Enllaços externs

* Web oficial
# Kuskem

Kuskem - Кускем (rus) - és un poble de la República del Tatarstan, a Rússia. El 2015 tenia 49 habitants. Pertany al districte (raion) de Baltassí.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Photostomias guernei

Photostomias guernei és una espècie de peix de la família dels estòmids i de l'ordre dels estomiformes que es troba a l'Atlàntic occidental (les Antilles i des dels Estats Units fins al Golf de Mèxic), l'Atlàntic oriental (des del sud de Portugal fins a Mauritània), el nord-oest de l'Atlàntic (Canadà), les regions tropicals i temperades de l'Índic i del Pacífic, i el sud-est del Pacífic (Xile).
És un peix marí i d'aigües profundes que viu entre 1.138-3.100 m de fondària. Els mascles poden assolir 16 cm de longitud total.

## Referències

* ↑ «Photostomias guernei». Catalogue of Life. (anglès) (anglès)
* ↑ Claro, R., 1994.
* ↑ Sutton, T.T. i T.L. Hopkins, 1996. Trophic ecology of the stomiid (Pisces: Stomiidae) fish assemblage of the eastern Gulf of Mexico: strategies, selectivity and impact of a top mesopelagic predator group. Mar. Biol. 127:179-192.
* ↑ Brito, A., 1991. Catálogo de los peces de las Islas Canarias. Francisco Lemus, La Laguna, Illes Canàries, Espanya. 230 p.
* ↑ Scott, W.B. i M.G. Scott, 1988.
* 1 2 3 FishBase (anglès)

## Enllaços externs

* AQUATAB
# Sukov

Sukov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1557.
# Can Serra (Cabrera de Mar)

Can Serra és una obra de Cabrera de Mar (Maresme) protegida com a Bé Cultural d'Interès Local.

## Descripció

Es tracta d'un immoble que consta d'un volum de tres crugies/cossos perpendiculars a la façana. Té planta baixa i planta pis. La coberta de la teulada és a dues vessants amb frontons a les façanes laterals i aiguavessos a la façana principal i façana posterior. El portal d'accés és de llinda recta i les finestres són rectangulars amb llinda, brancals i ampits de pedra.

## Referències

* ↑ «Can Serra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Kolos (Krasnodar)

* Per a altres significats, vegeu «Kolos (Adiguèsia)».
Kolos - Колос (rus) és un khútor del krai de Krasnodar, a Rússia. Es troba a la vora dreta del riu Kuban, davant de Bogdassarov. És a 26 km al sud-est de Poltàvskaia i a 54 km a l'oest de Krasnodar.
Pertany al possiólok d'Oktiabrski.
# Mockery

Mockery és una pel·lícula estatunidenca dirigida per Benjamin Christensen, estrenada el 1927.

## Argument

Hi ha gana a Sibèria durant la Guerra Civil Russa. El camperol Serguei està buscant cadàvers per menjar. Troba una jove misteriosa que busca la ciutat de Novokursk. Demana a Serguei que digui a qualsevol que podrien trobar que és el seu marit. Troben una casa abandonada on poden descansar, però un desconegut està amagant a dins.

## Repartiment

* Lon Chaney: Sergei
* Barbara Bedford: Comtessa Tatiana Alexandrova
* Ricardo Cortez: capità Dimitri
* Mack Swain: Vladimir Gaidaroff
* Emily Fitzroy: Mrs. Gaidaroff
* Charles Puffy: Ivan
* Kai Schmidt: majordom
* Johnny Mack Brown: Oficial rus
# Ministeri d'Educació Superior (França)

El Ministeri d'Educació Superior i Recerca (MESR) del Govern de França és l'encarregat de preparar i implementar la política del Govern relativa a l'accés de tothom al coneixement i al desenvolupament de l'educació superior. El nom exacte es fixa per a cada nominació o govern.
Aquest càrrec ha anat emergint des dels anys setanta del segle passat. En determinats governs, aquesta cartera està encomanada a un secretari d'estat adscrit al ministre d'Educació Nacional.
L'actual ministra és Sylvie Retailleau, ministra d'Educació Superior i Recerca, des del 20 de maig de 2022.

## Referències

* ↑ "Mentions légales - Crédits Arxivat 2011-05-29 a Wayback Machine.." Ministerio de Enseñanza Superior e Investigación. Consultado el 6 de mayo de 2011. "Ministère de l'enseignement supérieur et de la recherche DELCOM - Département de la communication (DEPCOM) (organigramme) Adresse: 1, rue Descartes - 75231 Paris Cedex 05"
# Ministeri d'Educació i Ciència de Letònia

El Ministeri d'Educació i Ciència de Letònia (en letó: Latvijas Republikas Izglītības un zinātnes ministrija) és el departament del govern de Letònia responsable de la creació i l'aplicació del reglament en qüestió d'educació i la ciència així com els esports, la joventut i la política lingüística de la República de Letònia, es va establir el 18 de novembre de 1918. Les seves tasques principals són desenvolupar les normatives de la política sectorial. El ministeri està encapçalat pel polític nomenat Ministre d'Educació i Ciència. Des del 2014 és Mārīte Seile, sota el Segon Gabinet Straujuma.

## Referències

* ↑ «Izglītības un zinātnes ministrijas vadība» (en letó). Arxivat de l'original el 2015-03-15. [Consulta: 4 març 2015].
* ↑ «Vēsture» (en letó). Latvijas Republikas Izglītības un zinātnes ministrija. Arxivat de l'original el 2015-03-15. [Consulta: 4 març 2015].

## Vegeu també

* Govern de Letònia
# Europa Unida

Europa Unida fou un partit polític europeu que tenia com a objectiu aconseguir una Unió Europea més fort i responsable i especialment una Comissió Europea democràticament elegida, un Consell Europeu més transparent i un Parlament Europeu més fort, representatiu i eficaç. Forma part del Partit Federalista Europeu, creat el 6 de novembre de 2011 a París.
Europa Unida es va fundar com a organització proeuropea el 2005 pel polític finès Aki Paasovaara, establert a Dinamarca, poc després que França i els Països Baixos votessin en contra el Tractat pel qual s'establix una Constitució per a Europa. El partit va créixer ràpid gràcies al compromís dels seus membres a través d'una xarxa social privada en línia. El setembre de 2005 Europa Unida es va registrar oficialment com a associació política a Dinamarca. La primera convenció es va organitzar el maig de 2006 a la llavors seu oficial de l'organització a Copenhaguen (Dinamarca). Després de la convenció de Copenhaguen, es va produir la primera elecció per escollir els membres interns de l'organització. Tomas Ruta va aconseguir la majoria de vots dels trenta candidats.
Europa Unida va presentar cinc candidats a les eleccions al Parlament Europeu de 2009, però no va aconseguir representació.

## Referències

* ↑ «Europe United Party. Introduction». Arxivat de l'original el 7 d’octubre 2007. [Consulta: 21 març 2010].
* ↑ «The New Federalist. "Europe United: we need truly pan-European political parties"». [Consulta: 21 març 2010].
# Europa Press

Europa Press és una agència de notícies privada espanyola amb delegacions a Catalunya fundada el 1957. És l'únic mitjà espanyol en català, asturià i aranès i, des del 2009, ofereix als internautes catalans un portal en la llengua pròpia. Els fundadors van ser un grup d'intel·lectuals, alguns vinculats a la institució catòlica conservadora Opus Dei, i la família Luca de Tena, que també és la responsable del naixement del diari ABC. El 2010 aquesta agència de notícies privada generava 3.000 notícies diàries, tenia més de 1.000 clients i més de 400 empleats. Entre el 1977 i el 2007 dirigí l'agència a Catalunya Salvador Aragonés i Vidal, impulsant el primer servei de notícies en català d'una agència de notícies i passant de tenir vuit persones al seu càrrec el 1977, a tenir-ne 51 el 2003. L'any 2018 Europa Press s'incorporà a l'Associació de Mitjans d’Informació.

## Referències

* ↑ Les agències de Notícies. Arxivat 2014-02-02 a Wayback Machine. Generalitat de Catalunya
* ↑ Redacció «Salvador Aragonés Vidal, nuevo delegado de la agencia Europa Press». La Vanguardia, 24-05-1977 [Consulta: 7 juliol 2014].
* ↑ Arasa, D. «‘Los Papas, Italia, el comunismo y el diario del Vaticano’, de Salvador Aragonés». Forum Libertas, 29-03-2012 [Consulta: 7 juliol 2014]. Arxivat 2014-07-14 a Wayback Machine. «Còpia arxivada». Arxivat de l'original el 2014-07-14. [Consulta: 27 juliol 2014].
* ↑ EFE «Periodista Salvador Aragonés analiza en un libro relación Vaticano e Italia». ABC, 29-03-2012 [Consulta: 7 juliol 2014]. «Còpia arxivada». Arxivat de l'original el 2014-07-14. [Consulta: 27 juliol 2014].
* ↑ Redacció «'Salvatore' Aragonés: homenatge a un periodista de raça amb motiu de la seva jubilació». UIC, 01-06-2012 [Consulta: 7 juliol 2014]. Arxivat 14 de juliol 2014 a Wayback Machine. «Còpia arxivada». Arxivat de l'original el 2014-07-14. [Consulta: 27 juliol 2014].
* ↑ «Europa Press s'incorpora a l'AMI», 04-04-2018. [Consulta: 29 desembre 2018].

## Enllaços externs

* Aldia portal d'actualitat i notícies de l'Agència Europa Press en català.
# Afrixalus delicatus

Afrixalus delicatus és una espècie de granota de la família dels hiperòlids que viu a Kenya, Malawi, Moçambic, Somàlia, Sud-àfrica, Tanzània i, possiblement també, Eswatini.
Està amenaçada d'extinció per la pèrdua del seu hàbitat natural.

## Referències

* Pickersgill, M., Schiøtz, A. & Minter, L. 2004. Afrixalus delicatus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Afrixalus crotalus

Afrixalus crotalus és una espècie de granota de la família dels hiperòlids que viu a Malawi, Moçambic i Zimbàbue.
Està amenaçada d'extinció per la pèrdua del seu hàbitat natural.

## Referències

* Pickersgill, M. &, Schiøtz, A. 2004. Afrixalus crotalus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Ait El Farsi

Ait El Farsi (àrab آيت الفرسي) és una comuna rural de la província de Tinghir de la regió de Drâa-Tafilalet. Segons el cens de 2014 tenia una població total de 5.754 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ait Boufoulen

Ait Boufoulen (en àrab أيت بوفلن, Ayt Būfuln; en amazic ⴰⵢⵜ ⴱⵓⴼⵍⵏ) és una comuna rural de la província de Guelmim, a la regió de Guelmim-Oued Noun, al Marroc. Segons el cens de 2014 tenia una població total de 1.045 persones

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ait Hadi

Ait Hadi (en àrab آيت هادي, Āyt Hādī; en amazic ⴰⵢⵜ ⵀⴰⴷⵉ) és una comuna rural de la província de Chichaoua, a la regió de Marràqueix-Safi, al Marroc. Segons el cens de 2014 tenia una població total de 7.431 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Molí paperer del Mas Magrinyà

El Molí paperer del Mas Magrinyà és una obra de Marçà (Priorat) inclosa a l'Inventari del Patrimoni Arquitectònic de Catalunya.

## Descripció

Massís edifici de planta rectangular, bastit de maçoneria i obra vistes amb reforç de carreu als angles i cobert per teulada a dues vessants; de soterrani, planta i golfes. S'hi accedeix per escala i porta pel costat de llevant. La façana que dona a la carretera disposa de dues finestrelles i una finestra amb arc rebaixat al soterrani, cinc finestres al pis i vuit a les golfes. Pel costat oposat, encara a la riera de Marçà, hi ha la conducció de l'aigua i dos petits arquets a manera de contraforts del mur.

## Història

Malgrat que situat al terme de Colldejou, al Baix Camp, el mas Magrinyà, a causa de la seva proximitat, ha tingut sempre la seva relació amb el poble de Marçà. Això no obstant, el molí paperer que li pertany és situat dins el terme d'aquell darrer poble, a l'altre costat del barranc de Marçà, que parteix del terme.
Sense dades que ho confirmin, cal situar l'edifici en qüestió cap al segle xviii, el qual deixà de ser utilitzat a les darreries del segle passat i convertit en edifici auxiliar.

## Referències

* 1 2 3 «Molí paperer del Mas Magrinyà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Molí paperer del Mas Magrinyà». Mapa de recursos culturals. Diputació de Tarragona.
* «Molí paperer del Mas Magrinyà». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Moció

«Moció» té aquests significats:
* en àmbit religiós: Impulsió de la gràcia.
* en un àmbit social: Proposició feta en una assemblea deliberant, en un congrés.
* en un àmbit judicial: Judici emès contra el govern, contra la direcció d'un organisme o d'una comunitat, per una actuació / una decisió, que es considera desencertada.
# Alan-Joseph Raude

Alan-Joseph Raude, sovint sobreanomenat Ron Peniarth, (1923-) és un lingüista francès.
Efectuà els seus estudis a París i el 1939, ja freqüenta l'École pratique des hautes études, a la Sorbona. S'interessa des de llavors en la lingüística cèltica (branca que inclou el bretó i el gaèlic entre d'altres). El 1942-1943, integra un equip de recerca folclòrica al Museu Nacional de Tradicions Populars de França, juntament amb Jef Le Penven i René-Yves Creston.
El 1945, esdevé sergent-intèrpret a les Welsh Guards, a Alemanya. S'inscriu el 1946 a la universitat de Bonn als curs de lingüística celta, germànica i romànica. El 1948 és traductor tècnic al Centre tècnic de maquinària agrícola de París, i després al Centre de documentació siderúrgica el 1950. El 1953 desenvolupa altra vegada la seva feina de traductor, aquesta vegada a la companyia IBM. El mateix any, participa en el Gorsedd de Bretanya i entra en dissidència (sembla que va ser exclòs per François Taldir-Jaffrenou). El 1961 es converteix en director comptable a la Cooperativa d'agricultors a Landerneau. L'any 1980 es renoven les seves relacions amb la Gorsedd de Bretanya.
Retornà al Gran druida l'estendard de la Gorsedd i la Gran Espasa d'Artur que havien estat a les seves mans durant vint-i-sis anys. Nomenat Arouezvarzh, s'abstengué no obstant això, de participar en tota la cerimònia. L'escissió de 1953 fou des de llavors considerada acabada.
Una comissió lingüística creada per Les Amis du Parler Gallo elaborà un projecte de grafia normalitzada comuna a diverses varietats lingüístiques i, a partir d'això, Alan-Joseph Raude escriu Écrire le gallo, referència de l'ortografia d'aquesta llengua. Escriu també la crònica «Bretagne Romane» dins la revista de la federació Kendalc’h. És membre d'Ar Falz.

## Bibliografia
### Obres

* L'origine géographique des Bretons armoricains. Sèrie d'estudis i recerca de Dalc'homp Soñj
* Écrire le gallo : précis d'orthographe britto-romane
* Petite histoire linguistique de la Bretagne
* Introduction à la connaissance du gallo
* Liste des communes galaises du département des Côtes-d'Armor (amb la col·laboració de Jean-Luc Ramel)
* Liste des communes du département de l'Ille-et-Vilaine (amb la col·laboració de Jean-Luc Ramel)
* Liste des communes du département de Loire-de-Bretagne (amb la col·laboració de Jean-Luc Ramel)
* Liste des communes galaises du département du Morbihan (amb la col·laboració de Jean-Luc Ramel)

### Articles

* Le droit des langues dans l'Europe nouvelle, a Ar Vro, n° 18, abril 1963, pp. 47-51

## Referències

* ↑ Le français et les langues historiques de la France. Hervé Abalain, 2007